CELEX: 32008R0986
Language: lt
Date: 2008-10-07 00:00:00
Title: 2008 m. spalio 7 d. Komisijos reglamentas (EB) Nr. 986/2008, kuriuo uždraudžiama su bet kurios valstybės narės, išskyrus Vokietiją, Ispaniją, Estiją, Prancūziją, Airiją, Latviją, Lietuvą, Lenkiją ir Jungtinę Karalystę, vėliava plaukiojantiems laivams žvejoti juodąsias kalavijas TJTT V, VI, VII ir XII zonose (Bendrijos vandenyse ir vandenyse, į kuriuos trečiosios šalys neturi suverenių teisių arba kurie nepriklauso jų jurisdikcijai)

9.10.2008   
            
            
               LT
            
            
               Europos Sąjungos oficialusis leidinys
            
            
               L 268/12
            
         
      KOMISIJOS REGLAMENTAS (EB) Nr. 986/2008
   2008 m. spalio 7 d.
   kuriuo uždraudžiama su bet kurios valstybės narės, išskyrus Vokietiją, Ispaniją, Estiją, Prancūziją, Airiją, Latviją, Lietuvą, Lenkiją ir Jungtinę Karalystę, vėliava plaukiojantiems laivams žvejoti juodąsias kalavijas TJTT V, VI, VII ir XII zonose (Bendrijos vandenyse ir vandenyse, į kuriuos trečiosios šalys neturi suverenių teisių arba kurie nepriklauso jų jurisdikcijai)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal bendrąją žuvininkystės politiką (1), ypač į jo 26 straipsnio 4 dalį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
   kadangi:
   
               (1)
            
            
               2006 m. gruodžio 19 d. Tarybos reglamentu (EB) Nr. 2015/2006, Bendrijos žvejybos laivams nustatančiu tam tikrų giliavandenių žuvų išteklių žvejybos galimybes 2007 ir 2008 metais (3), nustatomos kvotos 2007 ir 2008 metams.
            
         
               (2)
            
            
               Pagal Komisijai pateiktą informaciją, gaudydami šio reglamento priede nurodytų išteklių žuvis, laivai, kurie plaukioja su šio reglamento priede nurodytų valstybių narių vėliavomis arba yra tose valstybėse registruoti, išnaudojo 2008 metams skirtą kvotą.
            
         
               (3)
            
            
               Todėl būtina uždrausti žvejoti, laikyti laivuose, perkrauti ir iškrauti tų išteklių žuvis,
            
         PRIĖMĖ ŠĮ REGLAMENTĄ:
   1 straipsnis
   Kvotos išnaudojimas
   Šio reglamento priede nurodytoms valstybėms narėms 2008 metams skirta tame priede nurodytų išteklių žvejybos kvota laikoma išnaudota.
   2 straipsnis
   Draudimas
   Laivams, kurie plaukioja su šio reglamento priede nurodytų valstybių narių vėliavomis arba yra tose valstybėse registruoti, uždraudžiama žvejoti šio reglamento priede nurodytų išteklių žuvis. Draudžiama laivuose laikyti, perkrauti arba iškrauti tokių laivų sužvejotas minėtų išteklių žuvis.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. spalio 7 d.
      
         
            Komisijos vardu
         
         Fokion FOTIADIS
         
         
            Jūrų reikalų ir žuvininkystės generalinis direktorius
         
      
   
   
      (1)  OL L 358, 2002 12 31, p. 59.
   
      (2)  OL L 261, 1993 10 20, p. 1.
   
      (3)  OL L 384, 2006 12 29, p. 28.
   
      PRIEDAS
      
                  Nr.
               
               
                  07/DSS
               
            
                  Valstybė narė
               
               
                  Visos valstybės narės, išskyrus Vokietiją, Ispaniją, Estiją, Prancūziją, Airiją, Latviją, Lietuvą, Lenkiją ir Jungtinę Karalystę
               
            
                  Ištekliai
               
               
                  BSF/56712-
               
            
                  Rūšis
               
               
                  Juodoji kalavija (Aphanopus carbo)
               
            
                  Zona
               
               
                  V, VI, VII ir XII zonų Bendrijos vandenys ir vandenys, į kuriuos trečiosios šalys neturi suverenių teisių arba kurie nepriklauso jų jurisdikcijai